# Antonio María de Lacy Fortuny

Antonio María de Lacy Fortuny (Palma, 13 de febrer de 1957) és un cirurgià mallorquí considerat com un pioner de la cirurgia mínimament invasiva robotitzada.
De Lacy estudià medicina a Barcelona realitzant l'especialitat de Cirurgia General i de l'Aparell Digestiu a l'Hospital Clínic de Barcelona. Completar la seva formació com a professor visitant a la Universitat Emory d’Atlanta, al Pacific Presbiterian Hospital de San Francisco, a la Cleveland Clinic de Cleveland, al Mount Sinai Hospital de Manhattan i a la Universitat Cornell, totes dues de Nova York.
De Lacy és director de l'Institut Quirúrgic Lacy de Quirónsalud i cap del Servei de Cirurgia Gastrointestinal i cap del Departament de Cirurgia Mínimament Invasiva a l'Hospital Clínic de Barcelona. És considerat com un pioner de la cirurgia mínimament invasiva robotitzada, ja que ha estat el primer cirurgià en el món a aplicar diverses tècniques de cirurgia digestiva. Destaquen el tractament de la malaltia per reflux gastroesofàgic mitjançant una operació per la boca sense incisions, la primera laparoscòpia en 3D del món i la primera extracció a Espanya de la vesícula biliar per la boca. També és el creador en 2011 de la tècnica TaTME, una tècnica quirúrgica que extirpa el càncer de còlon a través de l'anus i que és considerada com una referència mundial per al tractament del càncer colorectal.
De Lacy fou president de l'Associació Europea de Cirurgia Endoscòpica (EAES) de 2007 a 2009. També és el fundador de la plataforma de formació en línia per a cirurgians AIS Channel, líder a escala mundial. AIS ha facilitat a l'Hospital Clínic en 2018 l'aplicació VR Patients, la primera desenvolupada a Espanya que utilitza la realitat virtual per a disminuir l'ansietat preoperatòria dels pacients.
El febrer de 2019 de Lacy efectuà la primera operació teleasistida a distància gràcies a la tecnologia 5G en el marc del Mobile World Congress de Barcelona.

## Referències

* ↑ «Dr. Antonio María de Lacy Fortuny» (en castellà). Quirónsalud. [Consulta: 9 novembre 2019].
* ↑ «Dr. Antonio M. Lacy - Cirugía General». Clínica Rotger Quirónsalud. [Consulta: 17 desembre 2024].
* ↑ «Profesionals». Barnaclinic.
* ↑ «Dr Antonio de Lacy». Clínica Quirón.
* ↑ «La Contra». La Vanguardia.
* ↑ «Antonio de Lacy, pionero en medicina no invasiva en España». Radio Nacional de España (RNE).
* ↑ «Antonio de Lacy, un mallorquí a l'elit mundial». ARA Balears.
* ↑ «Intervención pionera para el tratamiento del reflujo gastroesofágico». El Mundo.
* ↑ «El Hospital Clínic hace la primera laparoscopia en 3D del mundo». El Periódico.
* ↑ «Primera extracción de vesícula biliar por la boca». El País.
* ↑ «El Instituto Quirúrgico Lacy supera las 500 operaciones de cáncer de colon con una técnica no invasiva». La Vanguardia.
* ↑ «La pionera cirugía contra el cáncer de colon que supone un gran avance en su tratamiento». ELNACIONAL.CAT.
* ↑ Mouzo, Jessica. «Dos operaciones en una para aniquilar un cáncer de recto» (en castellà). El País, 27-09-2021. [Consulta: 18 juliol 2022].
* ↑ «Past Presidents». EAES. Arxivat de l'original el 23 de agosto de 2015. [Consulta: 21 agost 2018].
* ↑ «AIS Channel, el canal que revoluciona la cirugía a través de una plataforma online». El Economista.
* ↑ «Presentan la primera inteligencia artificial capaz de teledirigir cirugías» (en castellà). La Vanguardia, 30-06-2021. [Consulta: 18 juliol 2022].
* ↑ «Hospital Clínic ensayará realidad virtual para reducir ansiedad preoperatoria». La Vanguardia.
* ↑ «Mobile World Congress : Un equipo de cirujanos opera a distancia a un paciente gracias a la tecnología 5G». Cuatro.
* ↑ Business, Ivana Kottasová, CNN. «Doctor uses 5G to direct surgery live from a stage at Mobile World Congress». CNN. [Consulta: 18 juliol 2022].
* ↑ «Antonio de Lacy, el cirujano que trae el 5G a Barcelona» (en castellà). La Vanguardia, 09-02-2019. [Consulta: 18 juliol 2022].